text: елтай атырау облысының индер ауданындағы ауыл, елтай ауылдық округі орталығы. аудан орталығы индербор кентінен батысқа қарай 10 км жерде, жайық өзенінің оң жағасында, каспий маңы ойпатының шөлейт белдемінде орналасқан. елтай ауылы шекарасының жалпы аумағы 383,136 гектар шекарасының ұзындығы 8214,3 метр 1999 жылы тұрғындар саны 2438 адам (1241 ер адам және 1197 әйел адам) болса, 2009 жылы 2444 адамды (1238 ер адам және 1206 әйел адам) құрады. іргесі 1931 жылы ауыл шаруашылығын ұжымдастыру кезінде қаланған. 1997 жылға дейін аманкелді атындағы қаракөл қой кеңшарының орталығы болды. оның негізінде 1997 жылдан шаруа қожалықтары мен өндірістік кооперативтер жұмыс істейді. елтай арқылы атырау орал автомобиль жолы, атырау самара және мақат орталық мұнай құбырлары өтеді. тұрғындары басқа елді мекендермен автомобиль және жайық су жолы арқылы қатынасады. елтай ауылында орта мектеп, емхана, балабақша, клуб, кітапхана, пошта бөлімшесі жұмыс істейді. м.сиранов атындағы орта мектеп 1929 жылы бастауыш, 1933 жылы жылдық, ал 1936 жылы ауданда тұңғыш орта мектеп болып жұмыс жасай бастады. мектеп 1936 1962 жылдары елтай орта мектебі, 1962 1995 жылға дейін в.и.ленин атындағы орта мектеп, 1996 жылдан бастап мұқанғазы сиранов атындағы орта мектеп болып аталады. «қызғалдақ» елтай ауылдық мұражайы „аманкелді“ кеңшары басшылығының қолдауымен 1979 ж. ашылған. алғашқы меңгерушісі ардагер ұстаз о.аманқұлова болған. мұражайда 1689 жәдігер жинақталған. ауылда 14 дүкен, тойхана бар. дәулет базарбаев көшесі жеңіс көшесі исатай тайманов көшесі қадиша қауашева көшесі қазақстан көшесі мақажан қабиев көшесі маржан енбаева көшесі махамбет өтемісұлы көшесі мұқанғазы сиранов көшесі мұрат мөңкеұлы көшесі мүтәлі шәріпов көшесі сәлімгерей саптаяқов көшесі серік досмағанбетов көшесі сырым датұлы көшесі жанша уәлиева көшесі баламайсаң дауылұлы көшесі қаби меңетаев көшесі сағынтай құсанов көшесі